
BARAN S 


DIRECTEUR- HOOFDREDACTEUR: WIRA SENDJAJA. KALOEAR SASASIH 4 KALI 
KAPING 2-9-16-24 SASIH WALANDA 


Soegri noe nampi proefnummer ieu serat kabar, oepami henteu bade langganan 
moegi kersa ngawangsoelkeun deui. 


Uitgeeister: Rengr. Al-Moe'min. Adres Hoofdredactie: wira Sendjaja. Kazerneweg 
23 Tjiandjoer. Tjitakan: Drukkerij Pamitran Tjiandjoer. Njimpenna ien s. k. oelah 
dilalaworakeun, margi seneur ajat Ooeran sareng Hadits. 


CONSULTATIE-BUREAU. Dina rohangan „gado-gado pers“ A.M. anoe kamari no. 
25, tiasa djadi kaaos koe sadajana, tina perkawis ajana consultatie - bureau anoe 
diadegkeun koepamingpin2 kaom iboe, anoe toedjoeanana nangtajoengan kaom 
iboe sarawoeh bararoedakna, anoe meunang kararaan tina baloekarna laki-rabi 
anoe teu hade. Maksoedna eta kantor (bureau) teh, nja eta ngadjeudjeuhkeun 
reudjeung mitoeloeng, sangkan kaom iboe noe kitoe nasibna bisa kadjait tina eta 
kararaan. Demi kararaan kaom iboe tina baloekarna laki-rabi anoe teu hade tea, 
koesarerea oge geus pada kamaphoem, sarta tjontona geus pohara pagoletakna, 
di sakoeriling boengking tangtoe babari manggihanana. Kajaning: dina sadjero 
idah, anoe diwadjibkeun koe hoekoem sjara, koedoe dinafakahan koe noe djadi. 
popotonganana, tjoel djeun bae langka aja noe daek nolih deui: noe djadi anakna 
sarta miloe ka indoengna oge, sanadjan dina sagala roepana djadi kawadjiban 
noe djadi bapana, eta oge loba bapa anoe poho atawa mopohokeun maneh, tara 
nolih kana nasibna noe djadi anak, sanadjan teu atjan sampe oemoer (anoe 
masih aja di djero kawadjiban noedjadi bapa). Anoe sok kapopohokeun teh lain 
bae dina pake hakanna, sakolana atawa pasantrenna oge geus tara ditolih, ari 
miloe ka indoengna (popotongan bapana) mah. Consultatie-bureau atau kantor 
nasihat noe di loehoer, njanghareup pisan sarta ngoeroeskeun pisan ka kaom 
iboe reudjeung baroedakna anoe nasibna geusdigambar di loehoer teh, sarta 
nepi kaajeuna, sanadjan oemoerna teu atjan sakoemaha lilana, malah beunang 
diseboet kakara dilahirkeun, geus mere hasil noekabina - bina matak 
njoegemakeunana. Popotongan, anoe teu daek ngabalandjaan dina idahna, 
ajeuna mah sanggeus dioeroeskeun, toeloej poeroen njoekoepkeunana; 
boedakna anoe dipopohokeun, toeloej dibere pikeun kaperloeanana. Dimana eta 
kantor nasihat pinanggih reudjeung kaom bapa anoe moeroegoel, teu daek 
dibeberes dibawah tangan, toeloej dioeroes noeroetkeun kakoedoeanana; 
mimitina ka raad-agama di tempatna, geus kitoe dimana geus dipoetoeskeun 
kameunanganana noe djadi awewe, sarta noe djadi lalaki keukeuh dina emboeng 


maliharana, toeloej ditagih make djalan pangadilan, boh koe djalan landraad 
lamoen leuwih ti f 50.—, boh koe djalan raad-boepati lamoen koerang ti f 50.— 


Prak-prakan pamingpin kaom iboe noesakitoe moeljana, wadjib meunang 
toendjangan ti sarerea, geusan ngahadean masjarakat kaom Moeslimin, djeung 
ngagoengkeun agemanana. Lakoening kieu teh, njoemponan kana 
kakoedoeanana hoekoem sjara Islam, geuning di tanah anoe djadi Kodina tea 
Radja Islam (amiroel moe'minin) mah, tjoekoep koe poetoesan noe djadi kodina 
bae. Demi di oerang mah, lantaran kaajaanana henteu kitoe, koedoe aja 
poetoesan (vonnis) hoekoem nagara heula. Kadjaba ti anoe keur dipadjoe 
koekantor nasihat, sakoemaha noe kaseboet di loehoer tea, noeroetkeun bedja 
tjarita mah ieu kantor teh rek nganasehat oge ka sakoer noe rek laki-rabi, 
koedoe koemaha prak-prakanana, sangkan loeloes bangloes sakoemaha 
koedoena. Tangtoe pisan dina mimiti mah meureun ngan sakoer istri anoe geus 
aja dina golongan madjoe (palinter) bae, noebakal miboetoeh kana nasihat teh, 
tapi insja Alloh dimana geus kawentarkeun mah, moal datangka teu raboelna. 
Koe sabab kitoe, katjida pisan perjogana lamoen ngajakeun kantor-nasihat noe 
saroepa kitoe teh di mangpirangpirang tempat sarta noe saloba-lobana, sangkan 
kaom iboe bisa katoeloengan sabisa-bisa. Kana ieu oedagan pohara pisan 
mikapanoedjoena, sabab djalan noe saroepa kieu mah lain ngarempak hoekoem- 
Islam, tapi ngadjaga soepaja lalaki anoe sok ngagampang kana hoekoem agama, 
bisa kadjaga sakawasana. Demi ngagampangna tea nja eta sakoemaha noe geus 
maphoem djadi katjoeana kaom iboe, saperti midoea, mitiloe, miopat, teu 
karana alesan reudjeung kaadilan, atawa ngaheureujkeun (njieun kaoelinan) 
kana tolak, resepanjangsara ka noe djadi rabi djeung salianna. Kasakit anoe laki- 
rabi anoe saroepa kieu teh pidioebareunana atawa didjagana teh nja koe kantor- 
nasihat tea. Ari aloesna mah, moenggoeh keur masjarakat, nja koedoe dilarang 
oelah aja kasempetan pikeun kitoe, ngan orokaja ngaroeksak hoekoem Islam 
kitoe teh 


Sasih katoedjoeh. Sasih ieu teh sasih noe katoedjoeh, atanapi sasih ngawitanana 
kwartaal katiloe. Nja dina sasih ieu pisan, sasih noemantjat kana tengah-tengah 
taoen noeachir, anoe ngawitan ngaabotkeun pisan, langkoeng ti batan kwartaal 
kadoea kana poendakna djoeroe-moedi, margi tanaga kedah langkoeng kiat, 
langkoeng rikat. Kantenan oepami ngandelkeun kana kakoeatan djoeroe moedi 
sarengrenganana mah, hamo dongkap ka noe didjoegdjoeg, namoeng koe 
pangrodjongna, pitoeloengna para ahlina, tangtos sanadjan abot, moal djadi 
pambengan naon-naon, tangtoe ngagoeloejoer moal sakara-kara. Koe margi 
sakitoe, soegri noe ngaraos wadjib njoembang kana waragad A.M. kanggo 
kwartaal katiloe, kedah saenggal-enggaln€ pisan kersa ngahadiahkeun. Sanget 
diantos koe administratie meungpeung ngora keneh. Hoermatna Djoeroe-moedi. 


Djadi kaom Moeslimin Moelimah mah moal aja noe bisa kaloear tina hoekoem 
anoe geus ditangtoekeun. Koe timbangan geus tjoekoep pisan pangdjagana 
lamoen dina talek (ngagantoengkeun tolak) anoe geus dilonggaran koe agama 
dipepekan oelah ngan oekoer: lamoen kaoela henteu ngabalandjaan, at. henteu 
ngimahan, atawa henteu mondokan, atawa henteu makean djeung satoeloejna 
bae; koe noe djadi panganten awewe sanggeusna dibadamikeun samemehna 
reudjeung panganten lalaki, ditambahan noeroetkeun kasoengkanna, dimana 
koe noe djadi lalaki geus disanggoepan. 


Kade lali. Dina strookpostwissel moegi diserat nomer abonne, soepados 
ngagampilkeun kana padamelan administratie. Adm. 

9. Tarekat Kazroeniah. 


10. 77 S. Ahmad Badwi. 
11. S. Oemar Farid. 
12. S. Nagsjabandi. 
13. Cholwatiah. 

14. Ibnoel Arobi. 

15. Kosasiah. 


Rosa keneh anoe teu kaseraf. M. a. (Samboengeun). 
LELESON. 


Memeh oerang balitoengan, dina poe panoengtoengan, hade itoeng koe 
sorangan, dina memeh sasarean ASMARANDANA 1. Djaga dina poelahir, sabada 
doenja kiamah, sakabeh mahloek jang Manon, baris dihisab amalna, polahna 
keur di doenja, tegesna lakoe moeroegoel, ditimbang djeung noe hadena. 2. Di 
dinja baris diwintjik, moal aja noe kaliwat, gawe hade gawe goreng, dibatja 
pajoeneun oerang, oerang teubisa nolak, sabab make saksi tjoekoep, njeta 
anggahota oerang. 3. Dina kitab geus diwarti, sadajana anggahota, barisa 
ngomong perlente, njaritakeun lakoe peta, soekoe leungeun djeung mata, djaga 
mah di alam itoe, djadi moesoeh oerang njata. 4. Moen oerang geus sidik boekti, 
natrat kateranganana, keur di doenja gawe goreng, naraka bagianana, ngagolak 
matak gila, sabalikna lamoen aloes, digandjar koe soerga endah. 5. Sangkan 
djadi moeloes loeis, salamet oerang dihisab, noe bakal djadi moesoeh teh, djaga 
di alam aherat, kabeh anggota oerang, mimitina tina soekoe, pengkoran 'tong 
asa-asa. 6. Mata 'tong sina ningali, leungeun kedah dikengkongan, tjeuli toetoep 
sina torek, soengoet oelah sina lisan, koedoe siksa ajeuna, soepaja engke di 
ditoe, henteu ngabahjakeun oerang. 7. Nanging oelah lepat harti, dipengkoran 
dikengkongan, oelah lisan sina torek, ka soegri barang larangan, njeta tjegahan 
sara, ngoepat djeung lakoe teu oeroes, kabentji jang Maha Soekma. 8. Ari ka 
soegri noe betjik, anoe dipoedji koe sara, kedah pisan soson-soson, soekoe 
pandjangkeun lengkahna, leungeun oge pandjangan, mata tjeuli boeka koedoe, 
sangkan awas kakoepingna. 9. Sapalihna noe maparin, nasehat soepaja bagdja, 
dimana oerang rek sare, koedoe ngahisab sorangan, lakoe 'na poeeta, ti neut 
hoedang waktoe soeboeh, nepi ka rek sasarean. 10, Lamoen koe oerang 
kapanggih, poe eta njorang salah, njorang larangan Jang Manon, harita toeloej 
pertobat, handjakal noe pohara, tapi dosa pada mahloek, kosad sasadoe 
isoekna. Atm. 


1. Naon anoe disebat Tarekat Nagsjabandie atanapi Kodarijah teh? 2. Koemaha 
oesoel-asalna (Tarichna). pamandangan sjara' kana 3, tarekat? 4. Koemaha 
sjarat-masjroetna asoep tarekat? 5. Dina sapalih kitab njebatkeun: Noe bade 
soeloek Tarekat kedah tabahhoer heula ilmoe oesoel, figih tasaoefna. 6. Naon 
hartosna tabahhoer. 7. Koemaha watesna tabahhoer dina ilmoe oesoel ? Idem 
dina figih ? Idem dina tasaoef? 


Langganan No. 2744. (diringkeskeun). 


Bab Tarekat koe A. M. sering dibahas, sapertos dina A. M. taoen 1935 boelan 
December No. 36. A. M. taoen 1936 boelan Januari No. 1 djeung boelan Augustus 
No. 22. Kanggo njoemponan patarosan anoe ajeuna, manngga A. M. 
ngahatoeranan anoe kaoengel di loehoer, aos deui, ladjeng oerang wangsoelan 
sareng saroengsoem koe anoe bade ditjarioskeun ajeuna, soepaja langkoeng 
atra pisan. Noe disebat Tarekat Nagsjabandie njaeta Tarekat anoe digelarkeun 
koe Sjech Bahaoeddin Nagsjabandie. Noemoetkeun silsilahna noe kaoengel dina 
kitab Madjmoelah Oesoel Cholidiah Nagsabandijah kieu: Bij de p 42 400 diloe (4 
bod Asalna ti K. N. Moehamad s. a. w. ditoeroenkeun ka S. Aboebakar, toeloej 
ditoeroenkeun ka S. Salman, toeloej ditoeroenkeun ka S. Kosim b. Moehamad 
Aboebakar, toeloej ditoeroenkeun ka S. Dja'far Sidik, toeloej ditoeroenkeun kaS. 
Toifoer Aboe Jazid B. toeloej ditoeroenkeun ka S. Aboe Hasan Charkoni, toeloej 
ditoeroenkeun ka S. Aboe 'Ali 


Farmadi, toeloej ditoeroenkeun ka S. Joesoef Hamdani, toejoej ditoeroenkeun 
kaS. Abdoelchalik Goedjdoewani, toeloej ditoeroenkeun ka S. Arief, toeloej 
ditoeroenkeun ka S. Moeh. Andjir Fagnawi, toeloej ditoeroenkeun ka S. 
Baromatni, S. Albaba, S. Amir Koelal, S. Sjah Nagsjabandie, S. Alaoeddin Attor, S. 
Jagoeb, S. Moehamad Zahid, S. Moehamad Darwisj S. Chowadjaki, S. Bagie, S. 
Ahmad Faroegie, S. Ma'soem al Moe'tasom, S. Saefoeddin, S. Moehamad Noer, S. 
Madzhar, S. Abdoellah Dehlawi, S. Ainoel Hakam, S. Abdoellah Maki, S. 
Soelaeman Krimi, S. Isma'il, S. Soeleman Zoehdi Nagsjabandie noe ngarang eta 
kitab dina taoen 1298. Dina silsilah2 teh sok aja djenengan anoe teu sakaroepa, 
eta teh sababna doea roepi: 1 sok aja 1 sjech anoe kagoengan doea-tiloe 
djenengan, II sok aja 1 sjech anoe meunang idjazah ti 2-3 goeroe. Ilmoe tarekat 
diseboetna elmoe sodoen bdall de tegesna elmoe anoe digelarkeunana teu 
kalawan kitab, tapi koe talgien bae (a) koe ditjaritakeun, toeloej koedoe 
dilampahkeun; ari elmoe sedjen diseboetna pia-laall de tegesna elmoe anoe 
dibedjer-beaskeun dina kitab. Anoe pangheula-heulana noe ngatoer elmoe 
tarekat didamel kitab djenenganana S. Djoenaedil Bagdadi anoe poepoes dina 
taoen 297. Tarekat teh roepa2 saperti anoe kaseboet dina kitab Alwatzikotoel 
wafijah (ASA DAN SI). Tarekat Sadat Alawijah. 


Djoenediah. Gozaliah. Kodiriah (sanes Kadariah) (eta mah sasar). Abi Madjan. 
Sjadzilijah. Soehrowardiah. Rifa'iah. 

KONGKOER AMAL MA'ROEF. Ti awit dinten ieu pisan Directie A.M. ngadamel 
kongkoer Amal Ma'roef, kanggo saoemoemna para ahlina soegri noe tjinta, noe 
welas noeasih deudeuh sareng tineung ka A.M. Pipahlaeunana moal dikelas- 
kelas, moal diwidji-widji, asal njoemponan bae kana katetepanana, rata .. 
sadajana kenging pahla atanapi gandjaran anoe sami noemoetkeun sakapalajna. 
Demi anoe bakal nampi pahla teh nja eta anoe kenging kongkoerna. A. Saha2 
anoe jasa sareng kersa maparin langganan Al-Moe'min seueurna limaan (lima 
abonnes anjar) dihatoeranan hidji kitab B. Soegri noe maparin 10 abonnes, 
kenging pahla 2 kitab: 15 abonnes, kenging 3 kitab sareng saterasna, 
noemoetkeun titikelanana bae. Doepi kitab-kitabna nja eta sokoer noe diitjal 
sareng kenging pesen kaAdministratie A.M., sapertos: Minhadj kahidji, kadoea, 
kitab hikmatna Islam, panoetan agoeng, pahlawan Islam sareng noe sanesna. 
Enggal, enggal, tjoemponan sakedahna. Hormat pangabaktosna, Directie A. M. 


PABETEKAN. 


PARABOT TOELIS. Dina waktoe kertas tjan aja, noe sok dipake toelas-toelis koe 
bangsa Arab teh nja eta koelit djeung lalamakan. Tapi sakapeung sok naroelis 
oge dina toelang djeung kakaian. Barang tanah Mesir ditaloekkeun, bangsa Arab 
mimiti sok naroelis dina daoen boerdi (bangsa daoen lontar lamoen di oerang 
mah). Dina djaman karadjaan Banil Abbaas (Abasieden) oerang Arab mimiti 
naroelis dina kertas, lantaran kaom Moeslimin geus mimiti barisa njarieun kertas 
toelis. Pabrik kertas noe mimiti diadegkeun koe oerang Islam nja eta di kota 
Bagdag djeung Damaskus. Teu lila oemmat Islam noe araja di Andaloesie 
(Spanjol) ngaradegkeun pabrik kertas. Nja ti dieu oerang Europa mimitina 
dialadjar njieun kertas. Ari njarieunna mangsi nja eta sok tina areng noe 
meunang ngalemeskeun, toeloej ditinjoeh koe pangrapet anoe entjer pisan. Ari 
njarieun kalamna, nja eta sok tina awi, tjara di oerang bae. DOEIT ISLAM NOE 
MIMITI. Noe mimiti njitak doeit di kalangan Islam nja eta Bagenda Oemar dina 
taoen ka dalapan belas tina Hidjroh, Dina beulah katoehoe ditoelisan dol 4 
djeung djenengan Bagenda Oemar di 


handapna. Dina beulah noe hidji deui ditoelisan lafad di dan de di deSamemeh 
aja doeit noe didamel koeB. Oemar, noe sok dipake koe oemmat harita nja eta 
doeit Persi dj. Roemein. QOER-AN DINA KOELIT OENTJAL. Di Museum Arab di 
Mesir aja hidji Qoerän noe ditoelis dina koelit oentjal. leu Qoerän kapendakna di 
Masdjid Amr bin Aas, nja eta hidji masdjid noe mimiti diadegkeun di tanah Mesir. 
Gedena ieu Qoerän tiasa disoesoeroep djeung dimanahan koe para maos sadaja. 
Model, sanes! T.J. 


KAGEGELAN. 


— KINANTI. — Al-Moe'min tjekap saestoe, lapang kangge mikir ilmi, moegi-moegi 
sadajana, oemat Islam sami-sami, mitjinta kana agama, ieu koe djalan Al- 
Moe'min. Il. noe njebar sagala ilmoe, sareng tjekap henteu awis, oepami oerang 
langganan, babari teu njiar tebih, oentoeng ilmoe dikiriman, roepi-roepi noe 
kapanggih. — ASMARANDANA. III. Kantoen oerang mikir-mikir, oelah tjalik teu 


karoehan, Al-Moe'min aos sing etjes, Djalan kangge ka aherat, oelah doegi ka 
sasar, ngilari djalan teu poegoeh, al-Moe'min baris noeloengan. IV. elmoena 
pepek toer gampil, diaos koe noe diadjar, insja Alloh gampil ngartos, Tjobi 
maroendoet langganan, iraha 'ge tiasa, sakitoe abdi mihatoer, agoeng 
hapoenten sadaja. V. neneda sakali deui, dihampoenten kalepatan, abdi teh 
roemaos bodo, wantoening ti pasisian, osok tjampoer basana, estoe basa 
pabalioet, tawisna abdi poen Achmad. Wassalam Lgno. 2760. 


KITAB. Elmoe Tauhid. 


Kenging: R. ABDULLAH bin R. H. NOH. Pangaos f 0,44 sareng ongkos ngintoen. 
Adm. 


(Nadruk verboden). NABI DJEUNG ROSOEL. Ti antara manoesa, Goesti Alloh geus 
milih hidji golongan, soetji ati, djembar akal, bersih lahir djeung batin, 
sampoerna tingkah lakoena, pikeun tjonto toeroetaneun. Anoe dipilih kana eta 
pangkat, sarta ditoeroenan sjari'at, anoe diwahjoekeun koe Alloh ka andjeunna, 
eta diseboetna „Nabi". Lamoen dipiwarang nepikeun eta sjari'at ka oematna, nja 
diseboetna „Rosoel" (oetoesan). Tegesna: Nabi anoe dioetoes koe Alloh Ta'ala. 
Anoe djeneng rosoel teh koedoe anoe beunang dipertjaja, sabab pirakoe Goesti 
Alloh miwarang djalma anoe teu beunang dipertjaja. Djeung koedoe walagri 
salirana, oelah aja tjatjad atawa panjakit pikagilaeun batoer, sabab moen aja 
tjatjad atawa panjakit kitoe, tangtoe moal kaimpoengan koe djalma rea. Djeung 
koedoe bener sagala tjariosanana, sabab pirakoe Goesti Alloh ngoetoes djalma 
gede bohong. Djeung koedoe teroesterang, oelah aja noe disoempoet- 
salindoengkeun sakoer anoe koe Alloh dipiwarang ditepikeun ka oematna, sabab 
pirakoe Goesti Alloh ngoetoes djalma salingkoeh. Sakitoe sipat2 noe wadjib ajana 
di Rosoel. Sadjaba ti eta mah tjara manoesa biasa bae, sok dahar leueut, 
rangkepan (lakirabi), teu damang dikaniaja koe batoer, malah sok aja oge noe 
ditelasan koe noedolim. Tapi sadjeroning kitoe, diraksa tina sakoer anoe 
ngoerangan kana martabat arandjeunanana. Benerna pangakoeanana hidji nabi 
jen andjeunna oetoesan Alloh, kanjahoanana tina roepa2 tjiri, roepa2 alesan 
djeung katerangan anoe mere kajakinan jen benerandjeunna oetoesan Alloh, 
sakoemaha noerek diterangkeun engke dina njaritakeun karosoelanana K. N. 
Moehammad s.a.w. Eta tjiri2 dikoeatan deui koe Goesti Alloh koe roepa2 
kaanehan djeung roepa2 kadjadian loear biasa, matak helok, sarta loeareun 
pangawasa machloek. Nja eta anoe diseboet moe'djizat tea. Djadi hartina 
moe'djizat teh kieu: hidji kadjadian loear biasa, saloehoereun pangawasa 
manoesa, beh ditoeeun kakoeatan machloek, tembongna ti hidji lalaki anoe 
ngakoekeun jen andjeunna oetoesan Alloh Ta'ala. Moe'djizat noedoehkeun kana 
benerna eta nabi. Sabab moestahil Goesti Alloh ngadamel eta kadjadian loear 
biasa pikeun ngoeatan pangakoean hidji djelema, oepama manehna bohong. Da 
ngoeatan pangakoean anoe bohong teh saroea djeung ngabenerkeun ka noe 
bohong. Ari ngabenerkeun ka noe bohong tea saroea djeung ngabohong, ieu 
moestahil 

SAKOLA OELIN. (Frobel-onderwijs). Koe perantawisan ieu serat kabar, 
ngahatoerkeun pinten2 noehoen ka Djrg. ALKA istri, sarehna parantos miwoelang 
poen anak, Koerniasih Bratamihardja, di boemina dina salebet + 5 sasih, kalajan 
hasil anoe teu kinten matak soegemana. Dina salebet waktos anoe sakitoe 
sakedapna teh, sanes bae seueur katiasana dina goembar-gambar sareng 
njieunan tjotjooan tina kertas, namoeng ngomong basa Walandana dina 
tjatjampoeran sareng babatoeran moeridna (sapalih poetra2 Walanda) parantos 
djalan pisan, henteu raga-rogo. Moegaz2 hasil noe sakitoe saena teh kanggo 
saterasna, sareng maroerangkalih noe sanes noe joeswana antawis 4 sareng 6 
tahoen pada sami tiasa nampi piwoeroek noe sakitoe saena. Talangakar Juli 
1939. K. Bratamihardja. 


ka Alloh Ta'ala. Ana kitoe dimana tembong moe'djizat, sarta dibarengan 
koepangakoean nabi, tetela jen Goesti Alloh ngabenerkeun kana eta 
pangakoean. Demi sihir djeung sabangsana, eta mah teu djaoeh ti pangawasa 
djeung kakoeatan manoesa, teu bisa disaroeakeun djeung moe'djizat. Oenggal2 
nabi kagoengan moe'djizat. Demi roepana eta moe'djizat, biasana, noeroetkeun 
kaajaan hidji2 djaman. Djaman Nabi Moesa 'a. s. oesoem elmoe sihir, nja 
andjeunna dipaparinan hidji moedjizat anoe siga sihir, tapi lain sihir, lain tipoean. 
Andjeunna (K. N. Moesa) soemping ka radja Mesir, anoe harita diseboetna 
Fir'aon, nerangkeun jen andjeunna oetoesan ti Alloh Ta'ala, djeung ngadjak ka 
Fir'aon soepaja iman ka andjeunna. Demi moedjizatna anoe noedoehkeun kana 
kabeneran andjeunna pirang2; ti antarana nja eta andjeunna kagoengan hidji 
iteuk, lamoen dialoengkeun bisa djadi oraj. Kangdjeng Nabi Moesa koe Fir'aon 
diadoekeun djeung toekang2 sihir anoe barisaeun ngaroepakeun tambang 
djeung iteuk djadi siga oraj. Tapi maranehanana eleh. Eta tambang2 djeung 
iteuk2 anoe siga oraj teh dihakan koe oraj Nabi Moesa anoe harita keneh djadi 
deui iteuk. Toekangtoekang sihir gantjang iman ka Nabi Moesa 'a.s., sabab 
maranehanana bisa ngabedakeun antara sihir djeung lain sihir. Iman 
maranehanana katjida koeatna, nepi ka soeka disangsara koe Fir'aon nepi ka 
paraehna manan daek kaloear tina agama soetji. Nja kitoe deui K. N. Isa 'a.s., 
dioetoesna dina djaman oesoem elmoe doktor, nja andjeunna dipaparinan hidji 
moe'djizat anoe njaroepaan kana kadoktoran, tapi loear biasa, nja eta iasa 
ngahiroepkeun deui anoe geus maot mangpoeloeh-poeloeh taoen, malah 
mangratoes-ratoes taoen, kalawan idin Alloh 


Ta'ala, djeung rea-rea deui djaba ti eta. Ari K. N. Moehammad s.a.w. dioetoesna 
dina djaman kaboedjanggaan. Harita di nagri Arab mangpirang-pirang 
boedjangga ahli basa. Nja andjeunna dipaparinan hidji moedjizat anoe 
ngelehkeun sakabeh boedjangga ahli basa, nja eta Koerian, anoe kaaloesan 
basana henteu bisa ditoeroetan koe boedjangga saalam doenja. Djeung rea deui 
djaba ti eta. Samboengeun. 


TOETOERAN TASAOEF. 


Samboengan A. M. no. 24. Anggahota kalimana anoe koedoe didjaga-djaga teh 
nja eta hate, hate teh ti pajoen parantos ditjarioskeun jen djalma teh bisa 
moelja, bisa hina koe doea roepa barang, koe doea roepa anggahota anoe 
katjida laleutikna nja eta hate dj. letah. Hate teh hidji anggahota anoe 
pangsoesah-soesahna dibeberesna, pangdeukeut-deukeutna kana tjilakana, 
pangperloe-perloena dititenanana, lantaran hate teh tempat paningalina G. 
Alloh, saperti timbalan Rosoeloelloh s.a.w.: 0 


Hartosna: ,,Saenjana Goesti Alloh tara ningali kana roepa maraneh atawa kana 
pakoelitan maraneh, tapi ningalina teh kana hate maraneh." Koe lantaran hate 
tempat paningali G. Alloh, sawadjibna eta hate koedoe diraksa, didama-dama, 
diberesihan dj. diapikan, oelah nepi ka kadjadian dimana ditingali koe Andjeunna 
aja kokotor, atawa aja kaa'eban anoe matak djadi koetjiwa ka noe ngampihan 
eta hate, sedeng G. Alloh mentjrongna kana hate teh saendeng-endeng teu aja 
kandegna kalajan teges teu aja pisan noe kaliwat sakoer noe aja di dinja seloek- 
beloekna, tektek bengekna teu aja pisan noe kalangkoeng teu aja pisan noe teu 
katingali, saperti pangandika Andjeunna dina Ooeran: ba 2 to deel des Hartosna: 
„G. Alloh oeninga kana raratreretna panon anoe ngandoeng karinah chianat 
djeung oeninga kana barang2 anoe disoempoetkeun koehate." Koe ieu ajat 
oerang beuki koedoe ati-ati bae ngangon panon djeung ngomehate teh, bok bisi 
aja rindat noe nirtja, atawa aja kereteg anoe teu pantes, noeachirna matak tiwas 
kana awak. Tapi aneh kabina - bina kaajaan si awam sakitoe geus njahona, jen 
Goesti Alloh ana ningali teh lain kana beungeut 


lain kana awak, tapi kana hate, tapi ari noe diome dihade-hade teh bet beungeut 
djeung badan bae, boeoek teu paja gondrong da sieun aja noe mojok, geus 
bodas oge dibelaan dipoelas, da sieun katawar, teu loemrah oge lalaki diwedak, 
diwedak, da hajang bodas. Kawasna kadjeun teuing katawar koeG. Alloh mah 
soepaja oelah katawar koe djalma bae: mani siga kitoe, da boektina ari hate mah 
diantep bae sina bobolokot koe kokotor, sina leubeut koegeugeuleuh, toer 
ranggem koe kaateban, estoe teu pisan dipirosea. Oge hate teh diibaratkeun 
hidji radja anoe katjida ditoeroetna koe rajat - rajatna, anggahota sedjen ibarat 
rajatna, kabeh anggahota noeroet kana kahajangna hate, koemaha bae 
dipakihikeunana koe hate, tangtoe noeroetna. Barang tangtoe katjida, dimana- 
mana radja adil, bageur, tangtoe rajatna djembar, nagarana hardja, djeung 
sabalikna dimana radja dolim, rajat djahat, nagara ngoerindang. Timbalan 
Kangdjeng Nabi s.a.w.: zelo deels lal danse deel de ol N ah dat dus diatas loeas 
dal Hartosna: „Saenjana dina badan djalma teh aja sakoempel daging, 
dimanamana beres eta sakoempel daging tea, beres sakabeh badan, djeung 
dimana-mana roeksak (djahat) eta barang, roeksak sakabeh anggahota (badan). 
Nja eta, eta sakoempel daging teh hate boektina." Oerang teraskeun deui Mata o 


L. S. 


Naha para djoeragan istri pameget parantos oeninga sareng parantos langganan 
2 serat kabar noe populair di Priangan-Wetan??? 


Adres Adm. TAWEKAL atanapi TOEMBAL TASIKMALAJA (JAVA). 


Oepami teu atjan enggal ngalanggan sareng ngintoenan artos ti pajoen kaadres 
di loehoer. TAWEKAL (basa Malajoe) perboelan f 0,60. TOEMBAL (basa Soenda) 
perboelan f 0,60 kanggo di Indonesia. 

(Samboengan A. M. No. 25). 


MENDEMNA MAJJIT. Saenjana mah mendem majjit teh koe asal boeni oge 
tjoekoep, ngan koedoe ngaraksa kana djahatna sasatoan anoe garalak, djeung 
ngaleungitkeun kana angseuna. Demi afdolna mah djerona teh koedoe sadedeg 
djeung sasikoe sarta make sangkeredong kitoe oge lamoen taneuhna teu 
moeroehmoej. Djaba ti eta wadjib mat teh koedoe disangigirkeun bari 
sanghareupkeun kagiblat, soenatna dina njangigirkeunana koedoe kana gedeng 
noe katoehoe (njangirah ngaler). Sabada rengse ngoeboer soenat goeboeranana 
ditjitjian tjai atah bari diawoeran seuseungitan tina warna kekembangan, teroes 
ditalginan kitoe oge lamoen majjitna geus baleg. FAIDAH Lamoen ngoeboer 
memeh dimandian, atawa poho teu disanghareupkeun kagiblat, atawa aja 
barang noe kakoeboer, atawa deui mailt awewe boga kakandoengan sarta bisa 
djadi pihiroepennana, wadjib dibongkar deui koeboeranana. Njakitoe deui teu aja 
halanganana ngali koeboeran, keur ngoeboer majjit anoe anjar, lamoen majjit 
noe ti heula katimbang geus antjoer pisan djadi taneuh. Ngoeboer doea majjit 
dina hidji koeboeran haram hoekoemna, iwal lamoen waloerat boh koe heureut 
tempat atawa rea anoe maotna. NJEUNGTJEURIKAN MAJIT. Njeungtjeurikan majjit 
ti samemeh djeung sabadana maot, meunang, ngan bae haram lamoen tjeurikna 
tarik, bari njosoeh pakean atawa bari nepakan pipi. Moega sing aremoet. 
NGALAJAD Soenat ka oerang ngalajad ahlina majjit boh samemeh dikoeboer 
atawa sabadana. Demi lilana waktoe ngalajad, tiloe poe, kitoe oge lamoen anoe 
ngalajad djeung anoe dilajad aja di tempatna, lamoen kabeneran keur njaba mah 
iraha bae, sadatangna ti panjabaaan. Ari petana ngalajad, moenggoeh agama 
mah koedoe ngagegerah ka anoe jad teh, sarta nganasehat koe migawe 
kasobaran, kalawan diterangkeun fadilahna djalma sobar, teroes ngadoe'akeun 
ka majjit moega sing dihampoera dosana koe Alloh Ta'ala. Aloesna koedoe 
ngoetjapkeun ka ahla majiit: 


laboe (Samboengeun). Md. S. Al-Goerowi. 
Pangaweroeh-kasehatan. 


Samboengan A.M. no. 23. TAREKAHNA NAPAS. Tingali deui nasehat2 dina A.M. 
no. 23-24. Ajeuna ditambih deui nasehat, jen djabi ti milari tempat noe sae 
hawana teh kanggo ichtiar kasehatan badan, noe patali kana napas, aja deui 
tarekahna koe ngatoer prakna ambekan. I. a. Di pirang2 djalma, langkoeng2 noe 
hiroepna kalawan koedoe rea tjalik, atawa noe teu pati rea gerak badan di 


tempat2 noe lapang, loeas, kajaning golongan panggawe kantor2, panggawe di 
djero fabriek2, sareng sabangsa kitoe, napasna teh kirang sampoerna, teu 
tjoempon sakaperloeanana. b. Ari bajah teh didjadikeunana kalawan mangjoeta- 
joeta bola2 lalemboet, noe karosong sarta bisa kemboeng-kempes tjara bal karet 
noe ditioep-dikenjot. Samangsa bola2 teh karemboeng, bajah teh beukah, sarta 
bola-bola noe karosong tea ngenjot hawa ti loear, make djalan iroeng tea, sareng 
sabalikna. Lamoen bajah teh kirang beukahna, tangtoe napasna kirang pesat, 
sarta tangtoe rea bola2 noe teu kaeusian koe hawa noeaboes tina iroeng tea 
(oxygenium noedipiboetoeh tea). Nja kitoe deui, koe lantaran kendor beukahna 
bajah, atoeh getih tina djadjantoeng teh kirang kakenjotna kana bajah. Koe 
margi kitoe, atoeh tangtoe ngan saeutik getih noe narima oxygenium, noe 
aboesna geangan saeutik deui, sarta anggahota2 badan tangtoe kakirangan 
koedzat oxygenium noe sakitoe dipiboetoehna tea. Geus tangtoe teu sehat 
badanna eta djalma. Pikeun djalma? noe karitoe perloe sawaktoe-waktoe 
ngahadja ngadamel ichtiar pikeun njoekoepkeun napasna. II. Ari pikeun djalma2 
noe rea gerak badan koe gawe badag di lapang2 mah. saperti pagawe2 kebon di 
onderneming2, toekang tani noe sering matjoel di sawah-sawah atawa hoema2, 
djeung djaba ti eta, poegoeh geus bakoe sapopoena koe lantaran pagaweanana 
noe matak mawa keras napas, teu perloe ichtiar njoekoepkeun ambekan deui. 
Dina gawe badag kalawan anggahota badan, eta matak leuwih lega beukahna 
bajah dj. dada, sarta teu kalawan dihadja deui tangtoe napasna koe maneh djadi 
langkoeng djero, djeung langkoeng rea ngisepna oxygenium, sarta langkoeng 
rea galona djeung getih: anggahota2 badan tjoekoep meunangna 
pangaboetoehna. Tangtoe sehat djalmana. III. Ari napas teh poegoeh ge geus 
ilahar, teu kalawan dihadja diingetkeun didjieun deui, eta mah hidji kalakoean 
noe bakoe saban saat, nja eta pikeun 


djalma noe geus sawawa rata2 kira-kira antara 16 djeung 20 kali di djero 
saminoetna: pikeun baroedak leuwih rea bingbilanganana. Tapi ari teu 
njoemponan mah kana kaperloeanana, nja perjogi baedihadjakeun diatoer 
pikeun njoekoepkeun noe teu sampoerna tea. Ari tarekahna tjenah noemoetkeun 
ahli kasehatan mahkira-kira kieu: A. Waktoe isoek-isoek. Neangan tempat noe 
loeas toer hade hawana tea. Nangtoeng adjeg, soekoe doeanana adekkeun, 
peupeuteujan rapetkeun kana gigirna dada kentja-katoehoe, asta doeanana 
atjoengkeun ka hareup, ramo-ramona keupeulkeun, dada pendelingkeun 
kahareup, beuteung tarik ka djero. a) 1. Halon sarta djero narik napas, kira2 
samatjaeun 4 2, bari diemadkeun dina Ana kira-kira 4 harkat mah. 2. Toenggoe 
sakedap, kira-kira samatjaeun Molen. 3. Kaloearkeun kalawan halon sing nepi ka 
seep pisan, kira2 samatjaeun M2, bari rada diemadkeun dina al na sakira-kira 
nepi ka seep bae. 4. Toenggoe deui kira2 samatjaeun N 9 3 dilaka. Geus kitoe 
balik deui narik napas tjara tadi, meunang 4 kali. b) 1. Kalima kalina dina narik 
napas langkoeng pandjang, oepamina kira-kira samatjaeun 40 9 4 noe samistina 
bae. 2. Nahanna di djero, saperti tadi bae. 3. Ngaloearkeunana oge rada 
pandjang, kira-kira sa dal 9 41 9 tea. 4. Toenggoena napas deui tjara tadi bae. 
Geus kitoe balik deui narik napas tjara tadi, meunang tiloe kali. B. Waktoe 
penting, memeh sare (saena di loear, di tepas oepamina). Ebog nangkarak sing 
loegina, oelah aja papakean noe karentjeng, oelah aja anggahota badan noe 


katekoek atawa katindihan. a) Napasna saperti noe ditjaritakeun diloehoer dina 
sub A a) bae, meunang 4 kali deui, sing rata - sami sareng halon - djero. b) Ti 
napas noe kalima kalina kedah ditambihan, nja eta sanggeus narik napas 
pandjang, toeloej hawa di djero boelakbalikkeun tina dada kana beuteung, kana 
dada deui kana beuteung deui (3 kali). Kakara dikaloearkeun pandjang. Kitoe 
bae meunang 3 kali deui. Koe djalan kitoe tjenah matak ngabinasa binih 
panjawat: lamoen noe teudamang sok tereh tjageur. IV. Saoer oelama noe 
loehoeng: kedahna saban napas djadi ibadah, nja eta kedah kaeusian koe 
dzikroelloh. Wallohoe a'lam. Insja Alloh baris aja terasna. Salamna poen Tohir S. 
a. 

Aboeja mah tara ngabandoengan anoe moeskil anoe iskal, lantaran tempona 
ngan oekoer ka kolong tea, noe kitoe bae noe goelar-goler njantong kana panon, 
ngarah teu loba oeroesan. Kamari ieu mah Aboeja teh laladjo noe ngoekoer 
djangkoengna koeda; anoe ngoekoerna goeja-gojona djeung toemamoena teh 
tjara Aboeja, ana ninggang dina koeda borangan, atoeh sesepak abroeg- 
abroegan, meh bae soekoena noenoe ngoekoer teh karoempak. Tina ieu 
panglaladjoan, Aboeja bisa narik misil, sihoreng teh simana horeng, oelah sok 
gana2 akar oekoer ka awak batoer, ari teu atjan njaho lilinggeranana mah, da 
temahna matak tjilaka. Koe sabab eta, ieu noe rek diwajangkeun koe Aboeja 
oge, lain oekoeran koeda, oekoeran ihwan, tapi oekoeran Aboeja sorangan, 
ambeh teu disepak djeung teu disogot, da pirakoe.... Aboeja njogot Aboeja, 
paling djeung paling oge njogot ninina Aboeja mah. Eta, Aboeja mah ari 
kabeneran dina malem Djoema'ah laladjo noe berdjandji — di dieu ngahadja koe 
Aboeja diseboet ,laladjo" henteu ,,miloe" sabab Aboeja mah, sakoemaha biasa 
tea bae, teu bisa djeung teu apal ,ngengklokanana" — balik ka pabrik teh sok 
elat pisan, nepi ka aja poekoel Una, ari taeun..... biasana sare teh poekoel 
sareureuh kolot (bada isa pisan). Atoeh poegoeh bae asa boga tagihan di malem 
Saptoena teh, datangka memeh doer isa oge, ari geus nintjak kana sah 
diisaanana mah, toeloei bae boeroeboeroe ,,doemeuheus" da hajang tereh2 
nganjam boeloe panon, njoesoel roegi kamari. Sakitoe mohona Aboeja, lamoen 
soemorang di noe lain biasana, katjida pisan itoenganana. Tapi. ..... moega 
bararoedak oelah njangka, jen Aboeja tina sagala djihat kitoe lakoena, sok aja 
bae pilihanana. Saperti kieu, geura! Lain Aboeja teh geus didisiplin koe 
Saehoena, jen Aboeja koedoe dawam, noe sadawam-dawamna, dina han2 
saadjib poe sapeuting koedoe eta teh lima kali? Komo weeekoe Aboeja mah 
ditjangrend pageuh pisan. Tapi kamar roning Aboeja daroerot tea, henteu bisa 
eta teh loba pisan waktoe anoe ngan oekoer dihormat koe Aboeja teh. Alhasil 
djeung pen 


dekna tjarita mah, ngaroeksak biasa Aboeja teh, sarta koedoe itoenganana tjara 
tadi, djeung koedoe ngarasa roegina. leu karoegian teh koedoe boeroe2 
disoesoelna djeung digantianana koegodo, da roegi tea lamoen sontak 


teuditambal, soeh teu dikapoetan mah, lain kitoe baroedak!? ,,Bener, kitoe!" tjek 
Aboeja oge „lamoen Aboejana geus doedoek djeung ngalemah dina hade mah. 
Ngan orokaja, baroedak maraphoem sorangan, doedoekna djeung ngalemahna 
teh lain dina noe kitoe Aboeja mah, tapi biasa tea bae dina barang pagoletak, 
pasolengkrah pisoeloeheun naraka, saoer adjengan tea mah." Gantjanging 
tjarita, baroedak, sanggeusna Aboeja leupas tina daroerot, bet kana eta 
karoegian teh, teu ngarasa roegi djeung teu hajang digantian, anggoer mah 
dipopohokeun. Da boektina, masing inget oge kana roegi tea dina waktoe 
ngawadjib, bet hare-hare bae. Komo eta mah, lamoen dina keur ngawadjib doe 


meuheus tea, ngadenge si nini kelentrang-kelentreng djiga aja noe disadiakeun 
djeung dibereskeun, tjeuli Aboeja teh mani geus rebing-rebing bae. 
Djadjaoeheun kana hajang ngadobel pikeun njoesoel roegi tea, noe keur 
dipadjoe oge teges dispoed-spoed, da hajang geura gok dj. eusi batok. Sabadana 
tjoengas-tjengos djeung goera-giroe tea, dina rek dioekna njanghareupan 
dadahareun feh, bet heula leungeun kana alas, manan birit kana koelit domba. 
Neureuj goera-giroe, hoeap sagede-gede tjangkoedoe, perdjalanana koeat-keot 
da pasedek-sedek, nepi kadada diteumbagan koe peureup, soepaja tereh 
ngaliwatna kana goepit tikoro, diinoeman bari tjeklak-tjekleuk. Sagala noe 
diasoepkeun karasa ni'mat, da mamajoe tea. Koe Pangeran teu aja kaisin, kandel 
koelit beungeut, sakitoe di pajoeneunana. Geus kitoe nasib Aboeja, ari kana solat 
mah bet teu daekeun mamajoe. Iraha bae rek lilirna!? 


Kadjadian di nagara deungeun. 
Soal Danzig. 


Dina minggoe noe geus kaliwat perkara Danzig mimiti djadi tjarita deui. Asalna 
telegram-telegram dina s.s. kabari mawa bedja jen Djerman ngirim-ngirimkeun 
pradjoeritna ka tapel wates Polen. Ti dinja toeloej datang roepa-roepa bedja noe 
noedoehkeun jen di kota Danzig pamarentahna djeung parte Hitler keur riboet 
tatahar, sarta djelema - djelema bangsa Djerman ti nagara Djerman ngabroel 
bae ka eta kota di antarana loba soldadoe-soldadoe. Saenggeus kitoe polisi kota 
Danzig ditambahan, sarta djelema-djelema partikoelir dibawah pimpinan parte 
Nasional-sosialis ngabangoen soesoenan satengah militer noe diseboet 
„Heimwehr“. Soerat-soerat kabar di nagara Inggris, Prantjis djeung Polen riboet 
pinoeh koebedja-bedja djeung pamandangan2 tina soal Danzig. Sawareh noelis 
magar Djerman moal lila deui oge rek ngansloes Danzig dj.r.r.d. Djaba ti s.s. 
kabar teh gegeden-gegeden eta tiloe nagara noekaseboet di loehoer oge 
patjiweuh deui babadamian, njarieun biantara, boh hareupeun rahajat djelata 
atawa di Bale Rahajatna. Eusina biantara gegeden2 Inggris dj. Prantjis 
ngandoeng maksoed jen bakal njoemponan djangdjina saratoes peresen ka 
Polen dimana nagara noe pandeuri diroeroeg koe Djerman. Dina oenggal2 
biantarana gegeden gegeden Inggris, di antarana Chamberlain dj. Lord Halifax 
mah sok nerangkeun jen balatantara Inggris ajeuna geus koeat deui, tapi 
ngoeatan balatantara teh, Inggris mah — tjek eta gegeden-gegeden teh — lain 
rek njieun poetjoek ti girang, tapi ngadjaga bisi aja nagara noe telenges 


taladjakna kanagara-nagara leutik. Babadamian djeung Roeslan oge eta teh 
euweuh deui kadja 


ba ti hajang njegah kateu-adilan. Omongan-omongan jen Inggris ngadjalankeun 
politiek ngepoeng oge koe eta gegeden? teh disangkal keras pisan. Sadjeroning 
kitoe pihak nagara totaliter oge teu tjitjingeun, eta biantara2 teh dikritik koe 
s.s.k. atawa koe gegedengegeden noe lain loemajan. Lamoen diringkeun mah 
Inggris teh djigana baebakal noeloengan dimana Polen diroeroeg, sarta Polen 
katembong beuki nembongkeun bae kawanina ka Djerman teh, sapedah 
dihatean koe Inggris djeung Prantjis. Ngan nepi ka ajeuna teu atjan kabedjakeun 
aja djelema noe dikaniaja, tapi demi pikahariwangeun mah oedara di eta 
wewengkon teh enja. Kanjaan Asia-Wetan. Nepi ka ajeuna kaajaan di ieu 
wewengkon teu atjan katjiri aja robahna. Oedara masih tetep kiroeh keneh bae: 
koe lantaran blokkade teroes didjalankeun koe bangsa Djepang. Hinaan-hinaan 
ka bangsa Inggris meh oenggal poe kabedjakeunana, anoe ditarandjangan tea 
atawa noe ditakol beungeutna. Demi babadamian antara Inggris djeung Djepang 
di Tokio tina ieu pasal erek teroes didjalankeun, ngan bae ti pihak Inggris 
ngantjam jen dimana taladjak soldadoe-soldadoe Djepang angger bae telenges 
ka oerang Inggris tangtoe babadamian moal aja boeahna. Beuki dieu beuki katjiri 
bae jen perkara Tionghoa anoe opatan tea mah, noe disangka geus maehan, 
didjieun djalan pikeun njoalkeun lindihan Inggris djeung Prantjis di Tientsin. 
Boektina ajeuna mah eta djelema noe opatan teh geus tara kabatja-batja deui: 
sarta omongan-omongan gegeden Djepangna oge geus noedoehkeun jen noe 
dipikahajang koe Djepang teh soepaja politiek Inggris 

noendjang Sjang Kaisjek ditoenda sarta ka hareup Inggris koedoe digawe 
babarengan djeung Djepang dina lapangan dagangan. Djaba ti eta ti pihak 
Djepang dipenta soepaja koempoelan-koempoelan noe toedjoeanana hajang 
ngaleungitkeun pangaroeh Djepang di Tiongkok, noenjaliara di lindihan Inggris, 
koe Inggris koedoe dibasmi Di kalangan Djepang parasaan anti Inggris beuki 
njaksrak bae malah bangsa Djepang ajeuna keur meudjeuhna ngasoet oerang 
Tiong Hoa soepaja ngewa ka Inggris, koe djalan njebar-njebarkeun toelisan 
djeung njieun arak-arakan anti Inggris. Tjita-tjita Inggris. Tjita-tjita Inggris tina 
perkara, njieun „Benteng Demokrasi" tea nepi ka ajeuna tatjan kalaksanakeun 
malah ketjap „Benteng Demokrasi" tea oge geus langka katjaritakeunana. 
Lantaranana anoe matak eta tjita2 tea teu atjan kadjadian mah nja eta Roeslan, 
nagara perkosa, teu atjan bisa kaalap hatena koe John Bull. Noe matak ajeuna 
babadamianana djeung Roeslan koe Inggris beuki digiatkeun, ngan bae boeahna 
lebeng-keneh. Kamari ieu djol aja telegram ti London mawa, bedja jen 
perdjangdjian antara Inggris — Prantjis djeung Roeslan moal lila deui oge bakal 
ditanda. Tapi eta bedja djolna ti pihak Inggris da barang pentingna geus djeboel 
deui bedja — ieu mah ti Moskou, (iboe kota Roeslan). — mawa tjarita jen teu 
atjan bisa ditangtoekeun, iraha-irahana pidjadieunana perdjangdjian koe 


lantaran loba keneh pasal? anoe tatjan rempoeg, sapertina: Roeslan teu pati 
poeroeneun kana mere garantie ka nagara? Walanda, Swis, dj. Loeksemboerg 
(Luxemburg). Koe lantaran Roeslan mah teu pati boetoeh tea koe Inggris geus 
tangtoe bae eta nagara kominis teh sabisa-bisa narekahan soepaja 
sakahajangna dikaboel koe Inggris. Demi kapentingan Roeslan anoe gede pisan 
mah ajana di Asia wetan. Nja ka wewengkon ieu njedekna pabrik2 paoesahaan 
Roeslan teh. Sedeng ajeuna di tapel wates Mongol Loear djeung Mansoeko, 
sasatna keur perang leuleutikan. Djadi moenasabah lamoen pamenta Roeslan ka 
Inggris ditambahan koe tina perkara wates Roeslan di Asia wetan. Morawi. 


KOROPAK. 


Djrg. N. Ohing. Artos f 1.— ti Igno. 2435 kanggo kwa th. 39 sareng f 0,20. f 1,60 ti 
Igno. 2437 (N. Atjang) kanggo kw. I, Il th. 39. Djrg. Mh. Rapei Lgno. 3063. Artos f 
0,60 kanggo Mei, Juni 39. Djrg. Mh. Sar-an Lgno. 2993. Artos f 1,60 kanggo kw. II, 
Ill, Oct. 39. Noe teu moendoet teu diwaler. Adm. 


Pamarentah - Colijn 


boebaran. Minggoe kamari ieu dina tanggal 30 Juni dr. Colijn loeloegoe 
pamarentah (premier) nagara Walanda geus menta eureun djeung 
sababatoeranana ka Ratoe Wilhelmina tina kapangkatanana. Noedjadi marga 
lantaranana nja eta antara loeloegoe2 (ministers) aja pasalia paham dina keur 
njieun rarantjang bahroeteng taoen 1940. Eta pamarentah-Colijn teh didjieunna 
tina doea golongan: kaom katolik djeung kaom protestan. Pasaliana paham oge 
njaantara eta doea golongan. Kaom katolik hajang ngaheulakeun ngoeroes noe 
ngalanggoer, demi kaom protestan di antarana dr. Colijn, hajang ngaheulakeun 
meulian alat-alat perang. Boebarananapamarentah - Colijn dipiheulaan koe 
kaloearna loeloegoe oeroesan doeit mr. J. A. de Wilde, ti golongan protestan. Ari 
kitoe mah sadjeroning pamarentahColijn ngawasa oge nja eta ti semet tengah2 
taoen 1937 (Saenggeusna dipilih „Bale Rahajat" Walanda) di djero 
koengkoeroengan pamarentah teh ngan pasalia paham bae ngan ten 
sakoemaha, tapi ajeuna tina oeroesan gede djadi kapaksa koedoe boebaran. Noe 
ajeuna dipiwarang, koe radja Wilhelmina njieun pamarentah anjar dr. H. Colijn 
deui. Tapi nepi ka ajeuna teu atjan aja boeahna koe lantaran koedoe 
babadamian djeung roepa-roepa gegedoeg parte galede anoe boga korsi loba di 
»Bale Rahajat". Sabab lamoen pamarentah teu boga balad di Bale Rahajat tara 
lila oemoerna, da eta tea ari di nagara merdika mah lamoen oesoel pamarentah 
teu ditarima koe Bale Rahajat atawa di mana „Bale Rahajat" teu panoedjoe kana 
taladjakna pamarentah gegeden2 anoe ngabangoen pamarentah tea koedoe 
ngenta kaloear. Dina waktoe ajeuna noe panglobana balad di ,,Bale Rahajat" 
Walanda kaom Katolik (31 korsi tina 100 korsi) djeung kaom Boeroeh (SDAP) 23 
korsi. Golongan Protestan oge anoe diloeloegoean koe dr. Colijn kaasoep kana 
parte gede (17 korsi). Noeroetkeun bedja pandeuri dr. Colijn nerangkeun jen teu 
sanggoep njieun pamarentah anjar, djadi koedoe noe sedjen. (Morawi). 


Tjopet Senen! Para maos A.M. oge tangtos parantos aroeninga jen di Pasar 
Senen (Djakarta) panjakit tjopet parantos njaksrak noesanes loemajan. 
Sababaraha poe ti sabarang eta bedja dimoeat dina A.M. aja deui bedja magar 


loeloegoe eta koempoelan tjopet geus ditangkepan, 17 oerang lobana. Tapi ari 
dibasmi sama-sakali mah teuatjan, boektina kamari ieuna oge geus aja deui bae 
kadjadian tjopet noe katjida telengesna. Hidji njonja keur balandja di Senen geus 
padoepak djeung hidji djelema. Barang kitoe si djelema tea njoba ngadjewang 
tas njonja tea, tapi teu beunang. Ti dinja toeloej njonja teh ditondjok taktakna. 
Koe lantaran ditondjok tea djadi njekel tasna oge teupageuh, eta noe diarah koe 
si tjopet teh, atoeh gampang pisan harita mah ngadjeuwang tas njonja teh. 
Saenggeus beunang tasna, noe dieusi doeit f 15.—, si tjopet tea loempat ngatjir, 
ari njonjana tjotjorowokan: „Maling, maling“. Tapi djelema noe araja mah teu 
daekkeun noeloengan da sieun tea. Tah sakitoe kakedjeman tjopet di Senen teh! 
(Morawi). — O — Ngabeslag boekoe. Tina perkara boekoe „Dosa-dosa Jesoes" 
bidjilan Bandoeng koe sawareh anggota Bale Rahajat geus ditaroskeun ka 
Pamarentah. Koe Pamarentah didjawab jen enja eta boekoe noe kaseboet di 
loehoer teh geus dibeslag, sarta eta oeroesan masih aja dina djero papariksaan. 
(Morawi). Para Dermawan. Pangoeroes roemah pertolongan R.M.P. parantos 
nampi kalajan kabingahan roepi hadijah artos ti para djrg.2 dermawan anoe sami 
ngersakeun malihara ka fakir miskin anoe dioeroes di roemah pertolongan: 1. 
Dirg. Oboh, Lemahabang (Simpang) f 0,20 2. Djrg. M. Tanoemadja Haoergeulis f 
0,32 3. Djrg. R. Natawisastra Batoedjadjar f 0,40 4. Djrg. R. Natadipoera f 0,20 f 
0,20 5. Djrg. R. M. Soeriadiningrat 6. Djrg. D. Karta Sondjaja f 0,50 Djoemblah f 
1,82 Neda rido. Sarehna poen paman di kp. Tjibogohilir (Plered) wasta Oping (al. 
Moeh. Soekri bin Hdj. Moeh. Koerdi) dina ping 23 Juni 39 wengi Djoemaah ba'da 
isa, parantos moelih ka rohmatoelloh, njoehoenkeun rido manah sadaja ahli 
ihwan A.M., kersa mangmaoskeun fatihah, goelhoe, falak binnas saridona 
manah. 

Rapport soesoe boelan Mei 1939. 


Pameres | Vetgehalt | Vervrije | Zuurgraa | Reinheid | Katranga | Kaberesi 
an e droog d n han 

rest 
1. 3,50 8,82 6,4 Aloes Babagian | Sedeng. 
Melkerij pisan. ana 
»Kleinseg djeung 
oenoeng" kaajaana 
, Patjet. na aloes. 
2. 3,30 8,77 6,8 Aloes. Idem. Aloes. 
Boerderij 
„Tjimatis 
Tjimatis. 
3. 3,50 8,32 5,0 Sedeng. | Idem. Sedeng 
Melkerij meueusa 


Camoeni n, 

e, 

Tjiandjoe 

r. 

4. 2,90 8,68 5,6 Aloes Idem. Sedeng. 
Melkerij pisan. 

„de 

Bron" 

Gekbron 

g. 

5. 3,2% 8,88 7,2. Aloes. Idem. Rada 
Melkerij sedeng. 
„Angkloe 

ng" 

Tjibeber. 

6. 4,4% 8,26 6,0 Aloes. Idem. Sedeng 
„Valencia meueusa 
- Hoeve", n, 
Patjet. 


Sateu-atjanna nampi noehoen riboe2 noehoen. Wassalam Lgn. no. 2808. 
Disoehoenkeun kerna Allohna wireh mertoeana poen adi R. Idjo 1e. klerk A. R. 
Poerwakarta nami Rd. Bei Karto di Poero Lengkong Madioen, dina dinten Senen 
ddo. 26 Juni 1939 parantos moelih ka rohmatoelloh djalaran parantos sepoeh 
bae + joeswa 75 taoen. Tina eta disoehoenkeun ridona ka sadajana para maos A. 
M. moegi kersamaos fatihah, goelhoe, falak binnas sa 


kawasana ladjeng gandjaranana dihadiahkeun ka anoe kasebat di loehoer. Ti 
awalna pribados miwah poen adi R. Idjo sarimbit timpah hatoer noehoen. 
Hoermatna Lg. No. 5. Openbare Congres „Perserikatan Oelama Indonesia" di 
Tegal. (Samboengan A. M. No. 25). 5. Leerplan dan schema pergoeroean2 P. O. 
soepaja diperdjelas dan diperba 


iki, jang agak sesoeai dengan masjrakat. Oesaha ini diserahkan kepada badan 
Commissie jang terdiri dari Toean-toean K. H. S. Solahoeddin, Djoenaidi, K. H. 
Aboel Halim, K. H. A. Hamzah dan Yazid Pramoeko. 6. Congres mengangkat P. B. 
sebagai commissie, oentoek menjelidiki dan mempeladjari tentang 
pergaboengan perhimpoenan2 Islam di Indonesia, agaknja djangan soeka 
bertjerai berai dan berselisih. Setidak-tidaknja badan M. I. A. I. dapat diperloeas 
dan diperbaiki. 7. P. O. akan mengirimkan motie dan menoentoet kepada 
Pemerintah, agar disekolah-sekolah Gouvernement, moelai sekolah rendah 
sampai menengah atau sekolah tinggi sekalipoen, diperkenankan diberi 
pengadjaran agama Islam. Adapoen jang mengadjarnja baik dari fihak 
perhimpoenan2 ataupoen boekan, asalkan berahli dalam mengadjar dan 
mendidik agama Islam. 8. Tentang insigne dan symbool partij dimoefakati, tetapi 
oentoek mempeladjari bentoeknja diserahkan kepada P. B. Tjabang2 P. O. 
diperkenankan memboeat tjontoh2 jang kemoedian diserahkan kepada P. B. 
Harian. 9. Kepoetoesan2 Congres Al- Islam Indonesia jang diadakan oleh M.I.A. |. 
di Solo, sedapat moemkin soepaja bisa dilakoekan. (Akan disamboeng). 


Het Ksatria Instituut. 


(Lebet kana subsidie - verband). AUERE SCHOOE NO. 4. BODJONGHERANGWEG 
29. TJIANDJOER. Ti ajeuna nampi moerid kangge klas 1- klas 7. Awit cursus 1939 
- 1940 njajagikeun voorklas. Njajagikeun schakelklas kangge moerangkalih ti 
volksscholen. ENGGAL POETRA LEBETKEUN TI AJEUNA. OELAH ELAT BILIH 
SEEPEUN TEMPAT, KA SAKOLA NOE KAOENGGEL DI LOEHOER. MARGI: GOEROE- 
GOEROENA SADAJANA BEVOEGD. GADOEH ADEGAN SORANGAN ANOE TJEKAP. 
KABERESAN SARENG KASAEAN DI LOEAR SARENG LEBET SAKOLA KENGING 
POEDJIAN TI TOEAN INSPECTEUR. SAKOLANA PENDOEDOEK TJIANDJOER. HIDJI 
GARANTIE KANGGE DJOERAGANI BAJARAN TI AWIT F 1,50. 


